Official Journal L 162 , 26/06/1999 P. 0069 - 0070



KOMISIJAS LĒMUMS (1999. gada 18. jūnijs), ar kuru groza Lēmumu 91/516/EEK, ar ko nosaka to sastāvdaļu sarakstu, kuru izmantošana barības maisījumos ir aizliegta (izziņots ar dokumenta numuru C(1999) 1601) (Dokuments attiecas uz EEZ) (1999/420/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību 1,kurā jaunākie grozījumi izdarīti ar Direktīvu 98/87/EK 2, un jo īpaši tās 10. panta e) punktu, (1) tā kā ar Komisijas 1994. gada 27. jūnija Lēmumu 94/381/EK par dažiem aizsardzības pasākumiem attiecībā uz govju sūkļveida encefalopātiju un zīdītāju izcelsmes proteīnu izbarošanu dzīvniekiem 3, kurā jaunākie grozījumi izdarīti ar Komisijas Lēmumu 99/129/EK 4, ir aizliegts izbarot atgremotājiem proteīnu, kas iegūts no zīdītāju audiem, tomēr atļaujot dažu produktu izmantošanu, tā kā tos neuzskata par veselību apdraudošiem; (2) tā kā ar Lēmumu 99/129/EK, ar ko groza Lēmumu 94/381/EK, to produktu sarakstā, uz kuriem neattiecas aizliegums, iekļauj arī "no dzīvnieku ādām iegūtus hidrolizētus proteīnus ar molekulmasu līdz 10 000 daltoniem", kas ražoti, ievērojot konkrētus nosacījumus; (3) tā kā praktisku iemeslu dēļ un juridiskās konsekvences ar tiesību aktiem veterinārijas jomā labad Komisijas 1991. gada 9. septembra Lēmums 91/516/EEK 5, ar ko nosaka to sastāvdaļu sarakstu, kuru izmantošana barības maisījumos ir aizliegta, kurā jaunākie grozījumi izdarīti ar Lēmumu 97/582/EK 6, atgremotājiem paredzētajā barībā aizliedz izmantot no zīdītāju audiem iegūtus noteiktus proteīnus, un tādēļ ir attiecīgi jāgroza; (4) tā kā paredzētos noteikumus piemēro, neierobežojot stingrākus noteikumus, ko dažas dalībvalstis varbūt ir pieņēmušas saskaņā ar 1. panta 2. punktu Padomes 1990. gada 27. novembra Direktīvā 90/667/EEK, ar ko paredz veterināros noteikumus par dzīvniekizcelsmes atkritumu apglabāšanu un pārstrādi, to laišanu tirgū un par patogēnu novēršanu dzīvnieku izcelsmes vai zivju izcelsmes barībā un ar ko groza Direktīvu 90/425/EEK 7; (5) tā kā šajā lēmumā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 91/516/EEK pielikumu ar šo groza saskaņā ar šā lēmuma pielikumu. 2. pants Pielikumā izklāstītos noteikumus piemēro, neierobežojot Lēmumu 94/381/EK un dalībvalstu pieņemtos noteikumus, kā paredzēts Direktīvas 90/667/EEK 1. panta 2. punktā. 3. pants Šo lēmumu piemēro no 1999. gada 1. novembra. 4. pants Šis lēmums ir adresēts dalībvalstīm. Briselē, 1999. gada 18. jūnijā Komisijas vārdā Komisijas loceklis Franz Fischler PIELIKUMS Ar šo 9. punkta trešo ievilkumu aizstāj ar šādu: "- hidrolizētiem proteīniem ar molekulmasu līdz 10 000 daltoniem, kas: i) iegūti no tādu dzīvnieku ādām, kuri nokauti lopkautuvē un kuriem valsts pilnvarots veterinārārsts ir veicis pirmsnāves apskati saskaņā ar Direktīvas 64/433/EEK I pielikuma VI nodaļu, un kuri pārbaudē ir atzīti par piemērotiem kaušanai minētajā direktīvā noteiktajiem mērķiem, un ii) iegūti ražošanas procesā, kurā iekļauti atbilstīgi pasākumi ādu kontaminācijas samazināšanai, ādu sagatavošana sālot, sārmojot un intensīvi mazgājot, kam seko vairāk nekā 3 stundas ilga materiāla pakļaušana pH līmenim, kurš lielāks par 11, temperatūrā, kas pārsniedz 80 C, un 30 minūšu ilga termiskā apstrāde temperatūrā, kura pārsniedz 140 C, pie 3,6 bar spiediena, vai līdzvērtīgā ražošanas procesā, ko apstiprinājusi Komisija pēc apspriešanās ar attiecīgo zinātnisko komiteju, un iii) kas ražoti uzņēmumos, kuri īsteno savu pārbaužu programmu (HACCP)." 1 OV L 86, 6.4.1979., 30. lpp. 2 OV L 318, 27.11.1998., 43. lpp. 3 OV L 172, 7.7.1994., 23. lpp. 4 OV L 41, 16.2.1999., 14. lpp. 5 OV L 281, 9.10.1991., 23. lpp. 6 OV L 237, 28.8.1997., 39. lpp. 7 OV L 363, 27.12.1990., 51. lpp.